stanford-oval/wikipedia huggingface dataset:
HP TouchPad

HP TouchPad
HP TouchPad oli Hewlett-Packardin valmistama webOS-pohjainen taulutietokone. Laite esiteltiin helmikuussa 2011 ja se tuli myyntiin 1. heinäkuuta Yhdysvalloissa. Laitteen valmistus lopetettiin ja loput varastot myytiin alennuksella elokuun puolenvälin jälkeen.
Laitteessa on 9,7 tuuman näyttö 1024×768 pikselin resoluutiolla. Suorittimena on 1,2 gigahertsin kaksiytiminen Qualcomm Snapdragon APQ8060 -järjestelmäpiiri. Lisäksi laitteessa on WLAN- ja Bluetooth-yhteydet, 1,3 megapikselin kamera videopuheluita varten ja 1024 MB muistia.
Laite käyttää webOS 3.0 -käyttöjärjestelmää, joka on alun perin Palmin kehittämä Linux-pohjainen mobiilikäyttöjärjestelmä, jonka HP sai ostaessaan Palmin 1,2 miljardilla.
Laitteen hinnat olivat saman kuin Applen iPadillä, 16 gigatavun tallennustilalla varustettu malli maksoi 499 dollaria ja 32 gigatavun malli 599 dollaria.
TouchPad myi huonosti. Elokuun alussa hintoja oli alennettu sadalla dollarilla. Verkkolähteiden mukaan yhdysvaltalainen Best Buy -ketju oli tilannut 270 000 laitetta, joista se oli saanut myytyä 25 000.
18. elokuuta HP ilmoitti TouchPadin ja webOSia käyttävien älypuhelinten tuotelinjan lakkauttamisesta. Loput laitteet myytiin HP:n verkkokaupassa 99 dollarin hintaan.
Harmaalintuhaukka

| Harmaalintuhaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Lintuhaukat Accipiter
Laji::  poliocephalus
Kaksiosainen nimi
 Accipiter poliocephalus  Gray, 1858 
Katso myös
   Harmaalintuhaukka Wikispeciesissä   Harmaalintuhaukka Commonsissa 
Infobox OKNimi-testi OKIUCN-testi OK: 
Harmaalintuhaukka (Accipiter poliocephalus) on  haukkojen heimoon kuuluva lintu. Sitä tavataan Indonesiassa ja Papua-Uudessa-Guineassa.
Vaikka sen esiintymisalue on suppeahko, sitä ei kuitenkaan pidetä vaarantuneena.
Se on kevytrakenteinen ja keskikokoinen lintu. Väritykseltään se on päältä harmaa, vaaleampi päästä ja kaulasta, siivet ovat tummat, alapuoli pääosin valkoinen. Jalat ja vahanahka ovat oranssinpunaiset. Sen pituus on 30–38 cm, ja naaras on koirasta suurempi.  Se elää metsissä, metsän laitamilla ja nuoressa kasvustossa. Se syö pieniä matelijoita ja hyönteisiä.
Se rakentaa pesän suuriin puihin alustalle, joka on koottu risuista ja lehdistä.
Aiheesta muualla

Harmaalintuhaukka (Accipiter poliocephalus) BirdLife International Data Zone. (englanniksi)
Momotit

| Momotit |
| --- | --- |
 Siniotsamomotti (Momotus momota)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Säihkylinnut Coraciiformes
Heimo::  Momotit Momotidae  G.R. Gray, 1840
Katso myös
   Momotit Wikispeciesissä   Momotit Commonsissa 
Infobox OKNimi-testi OK: 
Momotit (Momotidae) on säihkylintujen lahkoon kuuluva heimo.
Tuntomerkit

Momotit ovat keskikokoisia lintuja. Niillä on leveät, litistyneet nokat, lyhyet, pyöristyneet siivet ja lyhyet jalat. Useimmilla lajeilla on mailamainen pyrstönkärki.
Levinneisyys

Momotteja elää Keski- ja Etelä-Amerikassa.
Suvut ja lajit

Pikkumomotti Hylomanes momotula
Sinikurkkumomotti Aspatha gularis
Mustakurkkumomotti Eumomota superciliosa
Suvut ja lajit > Leveänokkamomotit (Electron)

Kanamomotti Electron carinatum
Leveänokkamomotti Electron platyrhynchum
Suvut ja lajit > Punamomotit (Baryphthengus)

Amazonianmomotti Baryphthengus martii
Punamomotti Baryphthengus ruficapillus
Suvut ja lajit > Sinipäämomotit (Momotus)

Kastanjamomotti (Momotus mexicanus)
Puhkumomotti (Momotus subrufescens)
Sinikruunumomotti (Momotus coeruliceps)
Siniotsamomotti (Momotus momota)
Trinidadinmomotti (Momotus bahamensis)
Ylänkömomotti (Momotus aequatorialis)
HMS Witch

| HMS Witch |
| --- | --- |


Aluksen vaiheet
Rakentaja:  John I. Thornycroft and Company, Woolston
Kölinlasku:  13. kesäkuuta 1918
Laskettu vesille:  11. marraskuuta 1919
Palveluskäyttöön:  maaliskuu 1924
Loppuvaihe:  myyty romutettavaksi 12. heinäkuuta 1946
Tekniset tiedot
Uppouma:  1 207 t (standardi) 1 513 t (max)
Pituus:  95,1 m(kokonaispituus) 94,1 m (vesiraja)
Leveys:  9 m
Syväys:  3,25 m
Koneteho:  30 000 hv
Nopeus:  35 solmua
Miehistöä:  134
Aseistus
Aseistus:  4 x BL 4,7"/L45 (120 mm) Mk I -tykkiä yksiputkisina P Mk I -asennuksina 1 x 3" ilmatorjuntatykki 2 x QF 2 naulan Mk II -ilmatorjuntatykkiä 6 x 21" (533 mm) torpedoputkea
HMS Witch (viirinumero D89) oli Britannian kuninkaallisen laivaston Thornycroftin valmistama parannellun W-luokan hävittäjä toisessa maailmansodassa.
Valmistus

Alus tilattiin tammikuussa 1918 vuosien 1918-1919 laivasto-ohjelman 13. tilauksessa John I. Thornycroft and Companyltä Woolstonista, missä köli laskettiin 13. kesäkuuta 1918. Alus laskettiin vesille 11. marraskuuta 1919, minkä jälkeen se hinattiin sotatoimien päätyttyä Devonportin telakalle viimeisteltäväksi. Alus valmistui maaliskuussa 1924.
Palvelus

Palvelukseen otettaessa alus liitettiin Atlantin laivastoon, mistä se kuitenkin pian siirrettiin sisaralustensa kanssa Rosythiin reserviin.
Alus palautettiin 1939 palvelukseen toista maailmansotaa edeltäneessä liikekannallepanossa. Aluksen miehistö täydennettiin syyskuussa ja sen varastot täydennettiin. Se liitettiin 3. syyskuuta Rosythiin sijoitettuun 15. hävittäjälaivueeseen suojaamaan itärannikon saattueita.
Päälliköt

Aluksen päälliköinä olivat:
Augustus Willington Shelton "Gus" Agar 22. huhtikuuta 1926 - heinäkuu 1927
...
Robert Oliver FitzRoy 23. marraskuuta 1931 - tammikuu 1932
...
John Richard Barnes 31. heinäkuuta 1939 - 4. toukokuuta 1941
Cecil Hamilton Holmes 4. toukokuuta 1941 - heinäkuu 1942
Sidney Richard James Woods heinäkuu 1942 - lokakuu 1943
Walter James Taylor 6. toukokuuta 1944 - 4. maaliskuuta 1946
Haloksatsolaami

| --- | --- |

Haloksatsolaami
Systemaattinen (IUPAC) nimi
10-bromi-11b-(o-fluorifenyyli)-2,3,7,11b-tetrahydro-oksatsolo-[3,2-d]-[1,4]-bentsodiatsepiini-6(5H)-oni
Tunnisteet
CAS-numero: 59128-97-1
ATC-koodi:  ?
PubChem CID: 3563
DrugBank: DB01476
Kemialliset tiedot
Kaava: C17H14N2BrFO2 
Moolimassa: 377,208 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia: Hepaattinen
Puoliintumisaika:  ?
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Haloksatsolaami on bentsodiatsepiinijohdannainen lääkeaine. Sitä myydään Japanissa nimellä Somelin. Sillä on samankaltainen vaikutus triatsolaamin, tematsepaamin ja flunitratsepaamin kanssa, ja sitä käytetään unettomuuden hoitoon. Sitä on tutkittu kissoilla ja verrattu estatsolaamiin, ja on huomattu että haloksatsolaami vaikuttaa vain gammamotoneuroneihin, mutta estatsolaami vaikuttaa sekä alfa- että gammamotoneuroneihin.
Aiheesta muualla

PubChem: Haloxazolam (englanniksi)
DrugBank: Haloxazolam (englanniksi)
Kyoto Encyclopedia of Genes and Genomes (KEGG): Haloxazolam (englanniksi)
ChemBlink: Haloxazolam (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Unilääkkeet
| --- | --- |
GABAAR PAM:t:  Bentsodiatsepiinit: brotitsolaami* • estatsolaami* • etitsolaami* • flunitratsepaami* • fluratsepaami • haloksatsolaami* • kvatsepaami • lopratsolaami • lormetatsepaami • midatsolaami • nimetatsepaami • nitratsepaami • tematsepaami • triatsolaami; Nonbentsodiatsepiinit: estsopikloni* • tsaleploni • tsolpideemi • tsopikloni
Muut:  Melatoniinireseptorimodulaattorit: agomelatiini • melatoniinivalmisteet • ramelteoni* • tasimelteoni*; Oreksiinireseptoriantagonistit: daridoreksantti* • lemboreksantti* • suvoreksantti*; Karbamaatit (esim.meprobamaatti‡) • Masennuslääkkeet: amitriptyliini • doksepiini • mianseriini • mirtatsapiini • nefatsodoni‡ • tratsodoni • trimipramiini; fenibuutti • kava • kloraalihydraatti • klometiatsoli • niapratsiini* • paraldehydi • valeriaana
‡ markkinoilta poistettu lääke, * ei myynnissä Suomessa
Käännös suomeksi
Harmaalukkinen

| Harmaalukkinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Lukkiset Arachnothera
Laji::  affinis
Kaksiosainen nimi
 Arachnothera affinis  (Horsfield, 1822) 
Katso myös
   Harmaalukkinen Wikispeciesissä   Harmaalukkinen Commonsissa 
Infobox OKNimi-testi OKIUCN-testi OK: 
Harmaalukkinen (Arachnothera affinis) on medestäjien heimoon kuuluva varpuslintu.
Levinneisyys

Harmaalukkista tavataan Bruneissa, Indonesiassa, Malesiassa, Myanmarissa ja Thaimaassa. Singaporesta se on hävinnyt, mutta muuten lajia on kuvattu yleiseksi. Vaikka lajin kannankehitys on laskeva, ei sen uskota olevan vaarassa, ja laji on luokiteltu elinvoimaiseksi.
Navarrenx

Navarrenxin kylää
Navarrenx on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 133 asukasta vuoden 1999 väestönlaskennassa. Navarrenxin pinta-ala on 6 neliökilometriä.
Kunta on valittu kauneimpien ranskalaiskylien järjestön Les Plus Beaux Villages de France jäseneksi.
Guernsey (nautarotu)

| Guernsey |
| --- | --- |

Käyttötarkoitus::  lypsyrotu
Alkuperä ja nimet
Alkuperämaa::  Guernsey, Kanaalisaaret
Esiintyminen
Merkitys Suomessa::  marginaalinen
Ominaisuudet
Paino::  sonnit 600–700 kg.  lehmät 450–500 kg
Värit::  keltaruskean–valkeankirjava
Aiheesta muualla
  Guernsey Commonsissa 
Guernseyn nautoja laitumella,
Saint Saviour, Guernsey.
Guernsey nautarotu on kehitetty Guernseyn saarella, joka sijaitsee Englannin kanaalin Kanaalinsaarilla. Rotu on keskikoinen ja väriltään se on keltaruskean–valkeankirjava, yleensä perinnöllisesti sarvellinen.
Rodun historia ja kuvaus

Guernseyn rotu on yksi kolmesta Kanaalinsaarilla  alun perin olleista kanaalinsaarten karjaroduista, muut ovat Alderneyn ja Jerseyn naudat. Alderneyn nautoja oli toiseen maailmansotaan asti mutta kun saksalaiset miehittivät saaret vuonna 1940 naudat kuljetettiin Guernseylle jossa ne teurastettiin paikallisten ja miehitysjoukkojen ruuaksi. Guernseyn rotu on kehitetty Guernseyn saarella joka on noin 50 kilometrin päässä Ranskan rannikosta. Vuoden tienoilla 1700 se tunnustettiin erilliseksi roduksi ja vuodesta 1789 oli laitonta tuoda muita nautoja saarelle risteytymisen estämiseksi. Alun perin karjan uskotaan olevan kahden rodun risteytys, Alderneyn- ja normadialaisen Froment du Léon -naudan.
Jalostus

Jalostuksen keskeiset tavoiteltavat ominaisuudet ovat: valkuaistuotos, maidon kuiva-ainepitoisuus, hedelmällisyys, terveys ja rakenne ja kestävyys.
Aiheesta muualla

Treston, Grace: 12 Things You Should Know About Guernsey Cattle! ThatsFarming.com.  11.07.2016. Arkistoitu 27.6.2018. Viitattu 28.6.2018.
A Brief Introduction to the EGCS English Guernsey Cattle Society.  2013. Viitattu 28.6.2018.
Muukko

Muukon motocross-rata ja kaksi tuuliturbiinia taustalla.
Muukko on Lappeenrannan kaupungissa sijaitseva kylä. Muukko sijaitsee haja-asutusalueella noin 10 kilometriä Lappeenrannan keskustasta Joutsenon suuntaan valtatie 6:n molemmilla puolilla. Muukon ja lähikylien muodostamalla Muukon–Ilottulan tilastoalueella on 232 asukasta (2015), joista Muukossa noin 70.
Muukossa sijaitsevat tiet ovat nimeltään Muukontie, Muukonkankaantie, Muukonkuja, Muukkolanrinne, Ilottulantie, Kumpulantie, Nurmentie, Terhomäentie ja Kimintie. Muukossa on Lappeenrannan kaupungin omistama moottori- ja ampumaurheilukeskus, joka sijaitsee Muukonkankaantien päässä. Muukossa sijaitsee myös Kimi Räikkösen mukaan nimetty kartingrata Kimi Circuit. Kimi Circuitin vieressä on uimamonttu. Muukossa on myös Muukon rautatieasema.
Kylän tuntumassa Muukonkankaalla on Etelä-Karjalan ensimmäinen tuulipuisto TuuliMuukko. Kesällä 2013 valmistuneen puiston seitsemän turbiinin yhteisteho on 21 megawattia.
Muukossa on myös Lepoharjun hautausmaa, joka on Lappeenrannan Lauritsalan seurakunnan hautausmaa. Lisäksi Muukossa on vuonna 1976 perustettu lemmikkieläinten hautausmaa, jossa on arviolta 1300 hautapaikkaa.
HP NonStop

NonStop on Tandem Computers -yhtiön kehittämä palvelinjärjestelmien perhe, jota nykyään valmistaa Hewlett-Packard. Sen tietokoneille on tyypillistä korkea vikasietoisuus. Kun arkkitehtuuria aikoinaan suunniteltiin 1970-luvun puolivälissä, tarkoituksena oli kehittää järjestelmä, jossa minkään yksittäisen komponentin hajoaminen ei pysäyttäisi itse kokonaisuuden toimintaa. NonStop-sarjan luotettavia koneita käytetään muun muassa puhelinyhtiöissä sekä erilaisissa rahalaitoksissa.[lähde? ]
Perheen koneet ovat käyttäneet Intel Itanium -suorittimia.[lähde? ] Alun perin käytössä oli omavalmisteinen suoritin. Myöhemmin siirryttiin MIPS R3000 -suorittimeen. 
Myöhemmin alusta on siirtynyt Intel Xeon -suorittimiin.
Käyttöjärjestelmänä on NonStop Kernel (NSK).
Aiheesta muualla

Virallinen sivusto (Arkistoitu – Internet Archive) (englanniksi)
Tandem-arkkitehtuuriin liittyviä teknisiä raportteja (englanniksi)
Tandem Systems Review -lehden numeroita (Arkistoitu – Internet Archive) (englanniksi)
HSA-arkkitehtuuri

HSA-arkkitehtuuri (engl. Heterogeneous System Architecture) on AMD:n kehittämä rakenne, jossa CPU ja GPU voivat käyttää samaa muistiväylää ja muistia vähentäen muistien välisiä siirtoja.
Arkkitehtuurista käytetään myös termiä hUMA (engl. heterogeneous Uniform Memory Access).
Arkkitehtuuri on välimuistin yhtenäisyyttä tukeva, eli CPU ja GPU näkevät aina validin ja yhtenäisen tilan muistista. Arkkitehtuuri tukee myös virtuaalimuistin käyttöä on-demand-paged muistisivuille (levylle tallennettujen sivujen käsittelyä).
Arkkitehtuuri helpottaa OpenCL- ja CUDA-ohjelmointia yksinkertaistamalla tarvittavaa muistihallintaa.
HSAIL on välivaiheen (intermediate) käännös ohjelmasta, joka käännetään varsinaiselle grafiikkasuorittimen käskykannalle.
OpenCL:n SPIR-välikäännös voidaan kääntää HSAIL-muotoon.
HSAIL käännös käyttää LLVM-kääntäjäarkkitehtuuria.
Vertailu

Tavallisen grafiikkasovelluksen kannalta useita muistien välisiä siirtoja voidaan vähentää.
Menetelmää voidaan hyödyntää muiden apusuorittimien kanssa kuten digitaalinen signaaliprosessori (DSP).
Grafiikkaprosessorin käyttö ilman HSA:ta
Grafiikkaprosessorin käyttö HSA:lla
Käyttökohteet

Arkkitehtuuria käytetään muun muassa PlayStation 4 -pelikonsolin tekniikassa.
AMD APU -malleissa on myös tukea tekniikalle.
Myös järjestelmäpiireissä käytetään arkkitehtuuria.
Imagination Technologies kehittää arkkitehtuuria käyttävää piiriä, jossa yhdistyvät MIPS-suoritin ja PowerVR-grafiikkasuoritin.
HSA Foundation

Arkkitehtuuria edustaa voittoa tavoittelematon HSA Foundation -järjestö, johon kuuluvat yritykset kuten ARM Holdings, AMD, Qualcomm, Texas Instruments, Imagination Technologies, MediaTek ja Samsung.
C++ AMP -kirjasto GPGPU-ohjelmointiin on yksi kehityskohteista.
HSA Foundation on Linux Foundationin jäsen.
Aiheesta muualla

AMD:n kehittäjäsivut (Arkistoitu – Internet Archive) (englanniksi)
Wikimedia Commonsissa on kuvia tai muita tiedostoja aiheesta .
Mukoyōshi

Mukoyōshi (jap. 婿養子) on japanilainen termi käytännölle, joka tarkoittaa aikuisen miehen adoptiota perheeseen. Käytäntöä sovelletaan, kun perheessä ei ole poikaa, joka perisi suvun nimen, jolloin tyttären aviomies adoptoidaan perheeseen ja hän perii suvun nimen. Käytännön ansiosta useat yritykset ovat pysyneet samassa suvussa useiden sukupolvien ajan.
Nimen muuttamista ei ole pidetty suurena asiana, koska vielä 150 vuotta sitten ihmisillä ei ollut sukunimiä, elleivät he olleet merkittävästä yhteiskuntaluokasta. Suurista yhtiöistä esimerkiksi Suzukilla on ollut useita adoptoituja johtajia.
Mukkulan kirjasto

| Mukkulan kirjasto |
| --- | --- |
Sijainti:  Tuhtokatu 2, 15240 Lahti
Koordinaatit:  61.0149°N, 25.6633°E
Tyyppi:  Lahden kaupunginkirjaston lähikirjasto
Perustettu:  1972
Kotisivut
Mukkulan kirjasto on Lahden Mukkulan kaupunginosassa toimiva yleinen kirjasto. Vuonna 1972 perustettu kirjasto sijaitsi aluksi Huvilakatu 4:ssä. Nykyisissä tiloissaan Mukkulan yläasteen rakennuksen pohjoispäädyssä kirjasto on toiminut vuodesta 2008 lähtien.
Mukkulan kirjasto on Lahden kaupunginkirjaston lähikirjasto ja osa Päijät-Hämeen kirjastojen seudullista kirjastokimppaa eli Lastu-kirjastoja.
Harmaalan työväentalo

| Harmaalan työväentalo |
| --- | --- |
Osoite:  Harmaalan kylä, 44960 Harmaalanranta
Sijainti:  Pihtipudas
Valmistumisvuosi:  1927
Rakennuttaja:  Harmaalan Työväenyhdistys ry
Omistaja:  yksityinen
Runkorakenne:  hirsi
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Harmaalan työväentalo on Pihtiputaan kunnan Harmaalan kylässä sijaitseva työväentalo. Talo edustaa työväentalorakentamiselle ominaista rakennustyyppiä ja se on rakennushistoriallisesti arvokas.
Historia

Harmaalan työväenyhdistys on perustettu vuonna 1917. Vuonna 1926 ostettiin Viitasaaren Puralan talosta tallirakennus, joka kunnostettiin talkoilla työväentaloksi. 20 aarin tontti ostettiin Harmaalan talon vierestä. Kauppakirjaan oli virheellisesti merkitty 0,2 aaria, ja tästä koitui myöhemmin harmia. Talon piirustukset teki kirvesmies Heikki Jauhiainen, ja talo rakennettiin talkoilla. Talo valmistui vuonna 1927, mutta saman tien aloitettiin ravintolaosan rakentaminen. Vuonna 1939 rakennettiin taloon putka. Vuonna 1952 talo on peruskorjattu. Vuonna 1971 talo myytiin Niilo Pasaselle. Tontti palautui tontin myyjälle.
Rakennus

Talo on hirsirunkoinen ja satulakattoinen rakennus. Katteena on huopa. Perustus on harmaakivestä. Väritykseltään talo on tummanruskea. Talossa on sali, näyttämö ja puffetti vuonna 1952 tehdyn peruskorjauksen jälkeen.
Munsbachin rautatieasema

Munsbachin rautatieaseman asemarakennus.
Munsbachin rautatieasema (luxemburgiksi Gare Minsbech, ransk. Gare de Munsbach, saks. Bahnhof Munsbach) on juna-asema Itä-Luxemburgissa. Asemalla pysähtyy Regionalbahn-juna Luxemburgin kaupungista Saksan rajalle Wasserbilligiin. [lähde? ]
HMS Glory (1899)

| HMS Glory |
| --- | --- |
 HMS Glory

Aluksen vaiheet
Rakentaja:  Laird, Son and Company, Birkenhead
Kölinlasku:  1. joulukuuta 1896
Laskettu vesille:  11. maaliskuuta 1899
Palveluskäyttöön:  1. marraskuuta 1900
Poistui palveluskäytöstä:  17. syyskuuta 1921
Loppuvaihe:  myyty romutettavaksi 19. joulukuuta 1922
Tekniset tiedot
Uppouma:  12 950 t
Pituus:  131 m
Leveys:  23 m
Syväys:  7,9 m
Koneteho:  15 400 ihp
Nopeus:  18,25 solmua
Miehistöä:  750
Aseistus
Aseistus:  4 × BL 12" Mk VIII -tykkiä kaksoistykkitorneissa 12 × QF 6" Mk III -tykkiä yksiputkisina asennuksina 10 × QF 12 naulan 12 cwt laivatykkiä yksiputkisina asennuksina 6 × QF 3 naulan Hotchkiss-tykkiä yksiputkisina asennuksina 2 × Maxim-konekivääriä 4 × 18" torpedoputkea
HMS Glory oli Britannian kuninkaallisen laivaston Canopus-luokan taistelulaiva.
Valmistus

Alus tilattiin osana vuosien 1896-1897 laivasto-ohjelmaa Laird, Son and Companyltä Birkenheadistä, missä köli laskettiin 1. joulukuuta 1896. Alus laskettiin vesille 11. maaliskuuta 1899 ja valmistui lokakuussa 1900.
Palvelus

Alus myytiin romutettavaksi 1922.
Neravai

Neravai (puolaksi Nerowo) on kylä eteläisessä Liettuassa, Druskininkain kunnassa, Alytusin läänissä. Vuonna 2001 kylässä asui 782 asukasta.
Kylän sijainti kartalla
HMS Gloucester (1909)

| HMS Gloucester |
| --- | --- |
 HMS Gloucester

Aluksen vaiheet
Rakentaja:  William Beardmore and Company
Kölinlasku:  15. huhtikuuta 1909
Laskettu vesille:  28. lokakuuta 1909
Palveluskäyttöön:  lokakuu 1910
Loppuvaihe:  myyty romutettavaksi 9. toukokuuta 1927
Tekniset tiedot
Uppouma:  4 800 t
Pituus:  138 m
Leveys:  14 m
Syväys:  4,65 m
Koneteho:  22 000 shp
Nopeus:  25 solmua (46 km/h)
Miehistöä:  411
Aseistus
Aseistus:  2 × BL 6"/L50 (152,4 mm) Mk XI -tykkiä 10 × BL 4" (102 mm) Mk VII -tykkiä 1 × 3" (76 mm) ilmatorjuntatykki 4 × QF 3 naulan ilmatorjuntatykkiä 4 × .303 (7,7 mm) konekivääriä 2 × 18" (460 mm) torpedoputkea
HMS Gloucester oli Britannian kuninkaallisen laivaston Bristol-luokan kevyt risteilijä, joka palveli ensimmäisessä maailmansodassa.
Valmistus

Alus tilattiin William Beardmore and Companyltä, missä köli laskettiin 15. huhtikuuta 1909. Alus laskettiin vesille 28. lokakuuta ja otettiin palvelukseen lokakuussa 1910.
Palvelus

Palvelukseen otettaessa alus liitettiin Kotilaivaston 1. taistelulaivaviirikköön ja se otettiin uudelleen palvelukseen tammikuussa 1913  Välimeren laivaston 2. risteilijäviirikköön. Elokuussa 1914 alus määrättiin etsimään Saksan keisarikunnan laivaston SMS Goebeniä ja SMS Breslauta. Operaation aikana alus oli amiraali Archibald Berkeley Milnen  lippulaivana ja sen onnistui osua yhdellä laukauksella Breslaun vesirajan alapuolelle, mikä ei kuitenkaan estänyt saksalaisalusten pakoa. Alus palveli myöhemmin samana vuonna Afrikan länsirannikolla etsien saksalaisia kaappareita kuten marraskuussa SMS Emdeniä.
Marraskuussa alus palasi Välimeren laivastoon, kunnes alus  piti liittää Suuren laivaston 3. risteilijäviirikköön. Alus kuitenkin lähetettiin Länsi-Afrikan vesille etsimään saksalaista apuristeilijää Kronprinz Wilhelmiä. Se liitettiin vasta helmikuussa 1915 Suuren laivaston 3. risteilijäviirikköön. Se valtasi helmikuussa saksalaisen tukilaiva Maedonian.  Alus osallistui huhtikuussa 1916 Irlannin kansannousun tukahduttamiseen tulittamalla Galwayn kaupunkia. Alus siirrettiin 2. risteilijäviirikköön, jonka mukana se osallistui 31. toukokuuta - 1. kesäkuuta Skagerrakin taisteluun.
Joulukuussa 1916 alus siirrettiin Adrianmerelle 8. risteilijäviirikköön, missä se palveli sodan loppuun lukuun ottamatta käyntiä Itä-Intiassa huhtikuussa 1917.
Gloucester poistettiin palveluksesta ja se sijoitettiin huhtikuussa 1919 Devonportin reserviin. Alus siirrettiin maaliskuussa 1920 poistolistalle ja se myytiin romutettavaksi 9. toukokuuta 1921 Wardille Portisheadiin ja Briton Ferryyn.
HMS Glory (1788)

| HMS Glory |
| --- | --- |


Aluksen vaiheet
Rakentaja:  Plymouthin telakka
Kölinlasku:  7. huhtikuuta 1775
Laskettu vesille:  5. heinäkuuta 1788
Palveluskäyttöön:  lokakuu 1793
Loppuvaihe:  romutettu 1825
Tekniset tiedot
Uppouma:  1 944 17/94 bm
Pituus:  54,08 m (tykkikansi) 44,32 m (köli)
Leveys:  15,28 m
Syväys:  6,45 m
Miehistöä:  750
Aseistus
Aseistus:  98 tykkiä
HMS Glory oli Britannian kuninkaallisen laivaston vuonna 1788 vesillelaskettu Duke-luokan 98-tykkinen toisen luokan linjalaiva.
Valmistus

Sir John Williamsin suunnittelema alus tilattiin 16. heinäkuuta 1774 Plymouthin telakalta, missä köli laskettiin 7. huhtikuuta 1775. Se laskettiin vesille 5. heinäkuuta 1788 ja valmistui 23. joulukuuta 1793.
Palvelus

Alus oli vuonna 1805 kontra-amiraali Sir Charles Stirlingin lippulaivana Cape Finisterren taistelussa, jolloin aluksen päällikkönä oli Samuel Warren. Alus muutettiin 1809 vankilalaivaksi ja romutettiin 1825.
Nico Andersson

| Nico Andersson> Henkilötiedot |
| --- | --- |
Syntynyt: 12. huhtikuuta 1991 (ikä 33) Suomi
Salibandyn pelaaja
Pelipaikka:  puolustaja
Seura:  Koovee
Pelinumero:  8
Pituus:  175 cm
Paino:  77 kg
Nico Andersson (s. 12. huhtikuuta 1991) on suomalainen salibandyn pelaaja, joka edustaa Salibandyliigassa pelaavaa Kooveeta. Andersson on pelannut Salibandyliigassa kaudesta 2008–2009 lähtien.
Munuaislaskimo

Munuaislaskimot (lat. Vena renalis) ovat verisuonia, jotka vievät verta molemmista munuaisista. Laskimot yhdistyvät alaonttolaskimoon.

Alaonttolaskimo on ruumiin oikealla puolella, joten vasen munuaislaskimo on pidempi. Vasempaan munuaislaskimoon laskevat myös vasen lisämunuaislaskimo (lat. Vena suprarenalis) ja Vena lumbalis sekä miehellä vasen kiveslaskimo (lat. Vena testicularis sinistra) ja naisella vasen munasarjalaskimo (lat. Vena ovarica).
Muuli (Isaac Asimov)

Muuli on Isaac Asimovin luoma valloittaja, joka esiintyy Säätiö-sarjassa. Hän esiintyi kahdessa Säätiö-kirjassa, Säätiö ja Imperiumi sekä Toinen Säätiö.